SVI รอคอยแรงกระตุ้น! โบรกฯแนะนำถือราคาเป้าหมาย 5.20 บ.
SVI รอคอยแรงกระตุ้น! โบรกฯแนะนำถือราคาเป้าหมาย 5.20 บาท
28 ส.ค. 2560

บล.ดีบีเอสฯ  ระบุในบทวิเคราะห์วันนี้ (28 ส.ค.) บริษัท เอสวีไอ จำกัด (มหาชน) หรือ SVI กำไรครึ่งแรกปีนี้เป็น 253 ล้านบาท (+11% เทียบช่วงเดียวกันของปีก่อน, +2% เทียบไตรมาสก่อนหน้า) แม้กำไรเติบโตได้ แต่ถือว่าออกมาต่ำกว่าตลาดฯคาด เพราะได้รับผลกระทบจากคำสั่งซื้อของลูกค้าใหม่ที่ล่าช้า
คาดว่าจะมีภาพการฟื้นตัวตั้งแต่ครึ่งหลังปีนี้ หลังคำสั่งซื้อของลูกค้าใหม่ทยอยเข้ามาแล้ว ช่วยเพิ่มยอดขาย และไปถึงไตรมาสที่สูงสุดคือไตรมาส 3/60 ซึ่งเป็นฤดูกาลที่ดี
ส่วนปีหน้าคาดว่าจะเห็นการฟื้นตัวดีต่อเนื่อง และมีโอกาสที่จะซื้อกิจการที่สหรัฐฯ แต่ที่ยังไม่ซื้อขณะนี้ เนื่องจากปัจจัยด้านราคาที่ยังสูง ขณะนี้บริษัทกำลังพิจารณายุติการขายสินค้าที่ไม่ให้กำไรทั้งในไทยและต่างประเทศ ขณะเดียวกับการมุ่งเน้นไปผลิตสินค้าใหม่ที่มีอนาคต เช่น ยานยนต์
ปรับเพิ่มคำแนะนำเป็น ถือ จากเดิม Fully Valued ด้วยราคาพื้นฐานที่ไม่เปลี่ยนแปลงคือ 5.20 บาท ซึ่งประเมินด้วย P/E ปี 60 ที่ 15 เท่า ซึ่งเป็นค่าเฉลี่ยย้อนหลัง 5 ปี + 0.5 SD